**Zábava aj inšpirácia čaká na návštevníkov jedinečnej Wedding Time Show v Spišskej Novej Vsi**

**Spišská Nová Ves 27. mája 2018 – V nádhernom hoteli Metropol\*\*\*\* v Spišskej Novej Vsi sa v nedeľu 27. mája 2018 uskutoční už 2. ročník na Spiši jedinečnej Wedding Time Show pod hlavičkou Wedding Time Agency. Veľký záujem o prvý ročník, vysoká účasť, množstvo návštevníkov a samé pozitívne ohlasy sú dôvodom, že druhý ročník bude oveľa zaujímavejší. Súčasťou výstavy budú celodenné módne prehliadky, množstvo workshopov a rozhovorov, chýbať nebude ani výstava fotografií Cechu svadobných profesionálnych fotografov. Na deti sa už tešia detské animátorky.**

Svadobná agentúra Wedding Time Agency pripravuje neopakovateľnú a na Spiši jedinečnú svadobnú výstavu. Druhý ročník prinesie **väčší a zaujímavejší** svadobný veľtrh - **jediný** v danom období . Pre návštevníkov nebude znamenať iba prehliadku stánkov, ale aj bohatý celodenný program v krásnych reprezentatívnych priestoroch Hotela Metropol\*\*\*\*. *„Wedding Time Agency je kooperácia všetkých svadobných služieb pod jednou strechou. Každý z nás má vlastnú predstavu perfektnej svadby a my sme tu na to, aby sme tú predstavu pomohli premeniť na skutočnosť,“* vysvetľuje Ing. Veronika Kalouseková z  Wedding Time agency.

Wedding Time SHOW tak prináša potrebnú dávku inšpirácie a zábavy na veľký deň budúcich novomanželov. Prezentovať sa bude to najlepšie, najkrajšie, najzaujímavejšie a najkvalitnejšie, čo svadobný trh ponúka. Vystavovatelia sú poskytovateľmi svadobných služieb ako predaj a výpožička svadobných šiat a oblekov, fotenie a video, predaj svadobných obrúčok, dámskych a pánskych doplnkov, zabezpečenie cateringu, zákuskov a torty, vínotéky, ako aj ďalších záležitostí, ktoré so svadbou súvisia, teda DJ, čepčenie, ľudová hudba, tanečná škola, poháre, svadobné doplnky, oznámenia, líčenie, účes, svadobné auto, výzdoba a kvety.

Svadobnú výstavu otvorí sabrážou najlepší slovenský somelier Matúš Hamara a uzavrie svojím speváckym vystúpením speváčka, herečka a umelkyňa Barbora Žilecká. Pripravený je bohatý program, celodenné Wedding Fashion Show, na ktorých môžu návštevníci vidieť svadobné a spoločenské šaty najlepších svadobných salónov z okolia. Svoju najnovšiu kolekciu svadobných šiat, v ktorej sa spája moderné s tradičným predstaví známa módna návrhárka Milada Sabolová.

Počas celého programu je pripravená ochutnávka vín, zákuskov, grilovaných špecialít, aj miešaných drinkov a množstvo zaujímavých workshopov a rozhovorov, tanečných a hudobných vystúpení.

Chýbať nebude ani tombola, v ktorej je pre víťaza pripravený Mercedes-Benz CLA na víkend a ďalšie lukratívne ceny. Vstupné na Svadobnú show je 2 eurá na osobu, deti do 12 rokov majú vstup zdarma. Podrobný program Svadobnej show 27. Mája 2018 v Hoteli Metropol\*\*\*\* v Spišskej Novej Vsi:

10:00 Otvorenie svadobnej výstavy slávnostnou sabrážou známeho someliera **MATÚŠA HAMARU**

10:30  Workshop svadobných tredov

​

11:00 Prehliadka šiat svadobného centra Valentína

11:30 Ukážka novomanželského tanca tanečnej školy La Danza

​

12:00 Prehliadka šiat svadobného salónu Royal

12:30 Čepčenie v priamom prenose folklórnej skupiny Bystrianka

​

13:00 Prehliadka spoločenských šiat

13:30 Beauty workshop s celebritným kaderníkom, vizážistom a stylisom **JAKUBOM KROPKOM**

​

14:00 Prehliadka šiat svadobného centra Valentína

14:30 Ukážka novomanželského tanca tanečnej školy La Danza

​

15:00 Prehliadka šiat svadobného salónu Royal

15:30 Čepčenie v priamom prenose folklórnej skupiny Bystrianka

​

16:00 Predstavenie novej kolekcie svadobnýčh šiat módnej návrhárky **MILADY SABOLOVEJ**

16:30  Workshop svadobných trendov

​

17:00 Výhlásenie tomboly a uzavretie svadobnej výstavy hudobným výstúpením v podaní speváčky, herečky a umelkyne **BARBORY ŽILECKEJ**

​

​